Fodboldklubben og dens lokale investorgruppe har lagt tre millioner norske kroner på bordet for at købe Mota fri af sin kontrakt med AaB. Men der mangler stadig en lille million, og den vil fanklubben nu samle ind. Det skriver rbnett.no. Fanklubben går selv ind med 250.000 norske kroner, og opfordrer private og erhversdrivende til at hjælpe klubben med at beholde topscoreren. Kommentarerne fra brugerne af hjemmesiden tyder i høj grad på at fansene er med på ideen - en spørger hvor han skal aflevere sin 1000 kroneseddel, og flere andre efterspørger et kontonummer. Det er der så kommet, og indsamlingen ser ud til at være i fuld gang.

Opsummering:
José Mota, der er lejet ud til norske Molde, er blevet et hit blandt fansene. Nu starter de en indsamling for at købe ham fri fra AaB.